હવે મારો અભ્યાસ પૂરો થઈ ચુક્યો હતો અને હું કામની શોધમાં હતો. એક નોકરી માટે એક જગ્યાએ લેખિત પરીક્ષા પણ આપી હતી અને પરિણામની રાહ જોવાતી હતી. ઘરમાં બેઠા આસપાસમાં નજર ન ઈચ્છતા પણ દોડી જતી હતી. હૃદયના એક ખૂણે સામાન્ય માણસની પીડા થતી હતી. જે બાળપણથી રોજ હું નિહાળતો હતો. મારા પાડોશમાં એક બાજુ એડવોકેટ રહે એટલે તેમના હોદ્દાના માન ખાતર ગટર સાફ કરવાવાળાથી માંડીને ગેસના બાટલાવાળા કે ઇલેક્ટ્રિક બીલવાળા પણ તેમના બે કામ વધુ કરી આપતા. બીજી બાજુ એક ખ્યાતનામ ઉદ્યોગપતિ રહે એટલે તેમનું પણ કામ ઝાપટા બંધ થઈ જાય.